Katie Ledecky

**Kathleen Genevieve ”Katie” Ledecky** (s. 17. maaliskuuta 1997 Washington D.C., Yhdysvallat) on yhdysvaltalainen uimari, joka on voittanut yhdeksän olympiakultaa ja 23 maailmanmestaruutta eri vapaauintimatkoilla.

## Uintiura
Ledecky selvisi Lontoon vuoden 2012 olympiakisoihin 800 metrin vapaauintiin voittamalla matkan Yhdysvaltain olympiakarsinnoissa. Itse kisoissa hän ylsi yllättäen 15-vuotiaana olympiakultamitaliin, voittaen muun muassa kotiyleisön suursuosikin Rebecca Adlingtonin. Barcelonan pitkän radan MM-kilpailuissa 2013 hän voitti kultaa 400 metrin vapaauinnissa, 800 metrin vapaauinnissa uudella ME-tuloksella 8.13,86, 1&nbsp;500 metrin vapaauinnissa maailmanennätysajalla 15.36,53 sekä 4&nbsp;×&nbsp;200 metrin vapaauintiviestissä.

Kesäkuussa 2014 Ledecky paransi 800 ja 1&nbsp;500 metrin vapaauinnin maailmanennätyksiä. Hän ui 800 metriä aikaan 8.11,00 ja 1&nbsp;500 metriä aikaan 15.34,23. Gold Coastin Tyynenmeren-mestaruuskilpailuissa 2014 hän voitti kultaa 200, 400, 800 ja 1&nbsp;500 metrin vapaauinneissa sekä 4&nbsp;×&nbsp;200 metrin vapaauintiviestissä.

Ledecky voitti Kazanin MM-kilpailuissa 2015 viisi maailmanmestaruutta. Hän voitti 200 metrin vapaauinnin ajalla 1.55,16, 400 metrin vapaauinnin ajalla 3.59,13, 800 metrin vapaauinnin maailmanennätysajalla 8.07,39, 1&nbsp;500 metrin vapaauinnin maailmanennätysajalla 15.25,48 (hän teki jo alkuerissä ME:n 15.27,71) ja 4&nbsp;×&nbsp;200&nbsp;metrin vapaauintiviestin.

Rio de Janeiron olympialaisissa 2016 Ledecky voitti kultaa 200 metrin vapaauinnissa ajalla 1.53,73, 400 metrin vapaauinnissa maailmanennätysajalla 3.56,46, 800 metrillä maailmanennätysajalla 8.04,79 ja 4&nbsp;×&nbsp;200&nbsp;metrin vapaauintiviestissä sekä sai hopeaa 4&nbsp;×&nbsp;100&nbsp;metrin vapaauintiviestissä.

Ledecky voitti  Budapestissa 2017 maailmanmestaruuden 400 metrin vapaauinnissa ajalla 3.58,34, 800 metrin vapaauinnissa ajalla 8.12,68 ja 1&nbsp;500&nbsp;metrin vapaauinnissa ajalla 15.31,82 sekä 4&nbsp;×&nbsp;100 ja 4&nbsp;×&nbsp;200 metrin vapaauintiviesteissä. Lisäksi hän sai hopeaa 200 metrin vapaauinnissa. Tyynenmeren-mestaruuskilpailuissa 2018 hän saavutti kultaa 400, 800 ja 1&nbsp;500 metrin vapaauinneissa, hopeaa 4&nbsp;×&nbsp;200 metrin vapaauintiviestissä ja pronssia 200 metrin vapaauinnissa. 

Ledecky saavutti Gwangjun MM-kilpailuissa 2019 kultaa 800 metrin vapaauinnissa ajalla 8.13,58 sekä hopeaa 400 metrin vapaauinnissa ja 4&nbsp;×&nbsp;200 metrin vapaauintiviestissä.

Kesälle 2021 siirretyissä Tokion olympialaisissa Ledecky voitti kultaa 800 metrin (8.12,57) ja 1&nbsp;500 metrin vapaauinnissa (15.37,34) sekä saavutti hopeaa 400 metrin vapaauinnissa ja 4&nbsp;×&nbsp;200 metrin vapaauintiviestissä.

Ledecky voitti Budapestissa 2022 maailmanmestaruuden 400 metrin (3.58,15), 800 metrin (8.08,04) ja 1&nbsp;500&nbsp;metrin (15.30,15) vapaauinneissa sekä 4&nbsp;×&nbsp;200 metrin vapaauintiviestissä. Fukuokan MM-kilpailuissa 2023 hän saavutti kultaa 800 metrillä ajalla 8.08.76 ja 1&nbsp;500&nbsp;metrillä ajalla 15.26,27. Lisäksi hän sai hopeaa 400 metrin vapaauinnissa ja 4&nbsp;×&nbsp;200 metrin vapaauintiviestissä.

Pariisin olympialaisissa 2024 Ledecky voitti kultaa 800 metrin vapaauinnissa ajalla 8.11,04 ja 1&nbsp;×&nbsp;500&nbsp;metrin vapaauinnissa olympiaennätysajalla 15.30,02. Liäsäksi hän sai hopeaa 4&nbsp;×&nbsp;200 metrin vapaauintiviestissä ja pronssia 400 metrin vapaauinnista ajalla 4.00,86.

Singaporen MM-kilpailuissa 2025 Ledecky saavutti pronssia 400 metrin vapaauinnissa. Ledecky voitti 1 500 metrin vapaauinnin maailmanmestaruuden ajalla 15.26,44. Hän saavutti hopeaa 4&nbsp;×&nbsp;200 metrin vapaauintiviestissä. Hän voitti 800 metrin vapaauinnin maailmanmestaruuden kisaennätyksellä 8.05,62.

## Henkilökohtaiset ennätykset
### 50 metrin rata

### 25 metrin rata

## Lähteet

## Aiheesta muualla

* 
* Katie Ledecky – National Team Bios – usaswimming.org